stanford-oval/wikipedia huggingface dataset:
บุญส่ง น้อยโสภณ

| บุญส่ง น้อยโสภณม> ป.ช., ม.ว.ม. |
| --- | --- |

รองประธานวุฒิสภา คนที่สอง
อยู่ในวาระ
เริ่มดำรงตำแหน่ง  26 กรกฎาคม พ.ศ. 2567 (227 วัน)ดำรงตำแหน่งร่วมกับ  พลเอก เกรียงไกร ศรีรักษ์
ก่อนหน้า: ศุภชัย สมเจริญ
สมาชิกวุฒิสภา
อยู่ในวาระ
เริ่มดำรงตำแหน่ง  10 กรกฎาคม พ.ศ. 2567 (243 วัน)
กรรมการการเลือกตั้ง
ดำรงตำแหน่ง 13 ธันวาคม พ.ศ. 2556 – 15 สิงหาคม พ.ศ. 2561 (4 ปี 245 วัน)
 
ข้อมูลส่วนบุคคล
เกิด: 7 สิงหาคม พ.ศ. 2491 (76 ปี)
พรรคการเมือง: อิสระ

บุญส่ง น้อยโสภณ (เกิด 7 สิงหาคม พ.ศ. 2491) เป็น รองประธานวุฒิสภา คนที่สอง และสมาชิกวุฒิสภา ชุดที่ 13 อดีตที่ปรึกษารองประธานวุฒิสภา คนที่สอง (นายศุภชัย สมเจริญ) อดีตประธานกรรมการที่ปรึกษากฎหมายของคณะกรรมการการเลือกตั้ง อดีตประธานศาลอุทธรณ์ภาค 7 และอดีต กรรมการการเลือกตั้ง (กกต.) รับผิดชอบด้านกิจการสืบสวนสอบสวนและวินิจฉัย
ประวัติการศึกษา

นิติศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย
เนติบัณฑิตไทย สำนักอบรมศึกษากฎหมายเแห่งเนติบัณฑิตยสภา
นิติศาสตรดุษฎีบัณฑิตกิตติมศักดิ์ มหาวิทยาลัยมหาจุฬาลงกรณราชวิทยาลัย
การศึกษาอบรมพิเศษ

รับทุนกองทัพอากาศให้ไปศึกษาต่อด้านวิชาสื่อสาร ระยะเวลา 47 สัปดาห์ ณ Keesler Airforce Base Mississippi ประเทศสหรัฐอเมริกา
วุฒิบัตร หลักสูตรผู้บริหารกระบวนการยุติธรรมระดับสูง (บ.ย.ส.) รุ่นที่ 5 วิทยาลัยการยุติธรรม สำนักงานศาลยุติธรรม
ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง (ปปร.) รุ่นที่ 6 วิทยาลัยการเมืองการปกครอง สถาบันพระปกเกล้า
ประกาศนียบัตร หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 21
ประกาศนียบัตร หลักสูตรหลักนิติธรรมเพื่อประชาธิปไตย (นธป.) รุ่นที่ 5 วิทยาลัยศาลรัฐธรรมนูญ
ประกาศนียบัตร หลักสูตรวิทยาการประกันภัยระดับสูง (วปส.) รุ่นที่ 9 สถาบันวิทยาการประกันภัยระดับสูง
ประกาศนียบัตร หลักสูตรสื่อสุขภาพ (HAM) รุ่นที่ 3 ราชวิทยาลัยจุฬาภรณ์
วุฒิบัตร หลักสูตรการบริหารเชิงนิติศาสตร์ระดับสูง (วทน.) รุ่นที่ 1 วิทยาลัยทนายความ สภาทนายความ
ประวัติการทำงานที่สำคัญ

นายทหารสารบรรณ กองเศรษฐกรรม กรมสวัสดิการทหารอากาศ
อัยการผู้ช่วย กองคดี กรมอัยการ
ผู้ช่วยผู้พิพากษา รุ่นที่ 18
ผู้พิพากษาหัวหน้าศาลแขวงอุบลราชธานี
ผู้พิพากษาหัวหน้าศาลจังหวัดกบินทร์บุรี
ผู้พิพากษาหัวหน้าศาลแขวงสมุทรปราการ
ผู้พิพากษาหัวหน้าศาลจังหวัดสมุทรปราการ
รองอธิบดีผู้พิพากษาภาค 8
รองอธิบดีผู้พิพากษาภาค 3
รองอธิบดีผู้พิพากษาภาค 7
อธิบดีผู้พิพากษาภาค 3
รองประธานศาลอุทธรณ์ภาค 7
ผู้พิพากษาศาลฎีกา
ประธานศาลอุทธรณ์ภาค 7
กรรมการการเลือกตั้ง
ประธานกรรมการที่ปรึกษากฎหมายของคณะกรรมการการเลือกตั้ง
ที่ปรึกษา รองประธานวุฒิสภาคนที่สอง (นายศุภชัย สมเจริญ)
ประสบการณ์ทำงานพิเศษ

ได้รับเลือกตั้งจากผู้พิพากษาทุกชั้นศาลทั่วประเทศ ให้ดำรงตำแหน่ง
กรรมการบริหารศาลยุติธรรมผู้ทรงคุณวุฒิในศาลชั้นต้น (ปี พ.ศ. 2543 - พ.ศ. 2544)
กรรมการตุลาการศาลยุติธรรมผู้ทรงคุณวุฒิในศาลชั้นอุทธรณ์ (ปี พ.ศ. 2544 - พ.ศ. 2548)
กรรมการบริหารศาลยุติธรรมผู้ทรงคุณวุฒิในศาลชั้นฎีกา (ปี พ.ศ. 2549 - พ.ศ. 2550)
กรรมการบริหารศาลยุติธรรมผู้ทรงคุณวุฒิในศาลชั้นอุทธรณ์ (ปี พ.ศ. 2550 - พ.ศ. 2552)
ได้รับเลือกตั้งจากสมาชิกสหกรณ์ออมทรัพย์ศาลยุติธรรม จำกัด ให้เป็น
รองประธานกรรมการสหกรณ์ออมทรัพย์ศาลยุติธรรม จำกัด (ปี พ.ศ. 2547 - พ.ศ. 2551, พ.ศ. 2553 - พ.ศ. 2556)
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เหรียญจักรพรรดิมาลา (ร.จ.พ.)
พ.ศ. 2555 –  เหรียญลูกเสือสดุดี ชั้นที่ 1
ดูเพิ่ม

คณะกรรมการการเลือกตั้ง
โรงเรียนเซชุน

โรงเรียนเซชุน (ญี่ปุ่น: 青春学園; โรมาจิ: Seishun Gakuen) หรือที่นิยมเรียกในชื่อย่อว่า เซงากุ (โตเกียว) จากการ์ตูนญี่ปุ่นเรื่อง ปริ๊นซ์ ออฟ เทนนิส (ในภาพยนตร์คนแสดง และแอนิเมชัน เรียกว่า เซย์งาคุ)
นักกีฬา > เอจิเซ็น เรียวมะ

วิชาโปรด = วิทยาศาสตร์
ความฝัน = ลงแช่อ่างอาบน้ำที่โรยผงน้ำพุร้อนที่ขึ้นชื่อระดับประเทศ , ก้าวข้าม เอจิเซ็น นันจิโร่
เอจิเซ็น เรียวมะ (ญี่ปุ่น: 越前リョーマ; โรมาจิ: Echizen Ryōma) ตัวละครเอกของเรื่อง ลูกชายของอดีตนักเทนนิสชื่อดังที่มีฝีมือระดับมือวางอันดับหนึ่งของโลก เอจิเซน นันจิโร่ หลังจากที่เรียวมะได้ย้ายมาจากสหรัฐอเมริกาก็ได้เข้าเรียนที่โรงเรียนเซชุนซึ่งเป็นโรงเรียนเก่าของนันจิโร่ มีความสามารถพิเศษคือสามารถใช้ได้ทั้งมือซ้ายและมือขวาในการตีเทนนิส และเรียนรู้เทคนิคของคนอื่นได้ มีเป้าหมายคือการโค่นพ่อที่เขาไม่เคยเอาชนะได้สักครั้ง รวมถึงโค่นกัปตันทีม เทะสึกะ คุนิมิสึ ด้วย
เรียวมะพูดภาษาอังกฤษได้ดี ชอบดื่มแฟนต้ารสองุ่นและชอบทานอาหารญี่ปุ่น มีประโยคติดปากคือ "แค่นี้ยังอ่อนหัดอยู่นะ!" (ญี่ปุ่น: 未だ未だだね; โรมาจิ: Mada Mada dane) ในสภาวะไร้ตัวตนจะพูดว่า "You still have lots more to work on" ซึ่งมีความหมายว่า"แค่นี้ยังอ่อนหัดอยู่นะ"เช่นกัน
อุปนิสัยเย่อหยิ่งอวดดี เกลียดการพ่ายแพ้และฝีมือการเล่นเทนนิสเป็นเลิศ สามารถพัฒนาตัวเองได้อย่างรวดเร็วแม้ในการแข่ง คุณสมบัติเหล่านี้ทำให้เทะสึกะ คุนิมิสึ กัปตันทีมเห็นพรสวรรค์และตั้งใจให้เรียวมะเป็นเสาหลักของทีมต่อไป ในบางครั้งจึงถูกเคี่ยวเข็ญและฝึกฝนฝีมือผ่านการแข่งกับเทะสึกะโดยไม่รู้ตัว เรียวมะจึงมองเทะสึกะเป็นยิ่งกว่าคู่ปรับที่ตนต้องคว่ำให้ได้ เพราะเป็นเป้าหมายที่ทำให้ตนก้าวเข้ามาอยู่ในจุดนี้ ถึงกับต้องบินจากอเมริกากลับมาญี่ปุ่นเพื่อตัดสินกับเทะสึกะแม้ใกล้ถึงวันแข่งออลอเมริกันโอเพ่น เพราะเรียวมะไม่สามารถทำการแข่งขันที่อเมริกาได้ด้วยใจที่ยังติดค้างกับเทะสึกะอยู่
หมวกของเรียวมะในฉบับมังงะจะเป็นยี่ห้อ ฟีลา โดยมีสัญลักษณ์ตัว F ในขณะที่ในฉบับอะนิเมะจะเป็นสัญลักษณ์ตัว R ย่อมาจากเรียวมะ
ครอบครัว:
พ่อ นันจิโร่ อายุ 37 ปี อดีตนักเทนนิสมือโปร ที่สามารถโค่นนักเทนนิสมือท็อปได้ถึง24คน ชนะรวดในการแข่งระดับโลกมาได้ถึง37แมตช์  ฉายา "ซามูไรนันจิโร่"
แม่ รินโกะ สมัยก่อนแต่งงานชื่อสกุลคือ ทาเคอุจิ
ลูกพี่ลูกน้อง นานาโกะ คอยดูแลงานบ้านและจัดการเรื่องต่างๆภายในครอบครัว นิสัยดีและสุภาพเรียบร้อย
แมว คาลปิ้น มาจากคำว่าคาลพิสโซดา ติดเรียวมะมาก แอบเข้าไปในกระเป๋าเดินทางของเรียวมะและบินไปอเมริกาด้วย กว่าเรียวมะจะรู้ตัวก็พบว่ามีคาลปิ้นติดมาด้วยเสียแล้ว
พี่ เรียวกะ (พี่บุญธรรม ปรากฏตัวใน AMV และ OVA-another) แม้จะเป็นพี่บุญธรรมแต่มีหน้าตาคล้ายกับเรียวมะมาก ชอบทานส้มทั้งเปลือกและมีฝีมือการเล่นเทนนิสดีพอๆกับน้องชาย ในมังงะ The New Prince Of Tennis เรียวกะมีตำแหน่งเป็นหนึ่งใน20ผู้เล่นระดับท็อปของญี่ปุ่นที่เพิ่งเดินทางกลับสู่ค่ายเก็บตัวนักกีฬา และเข้ามาป้องกันพวกเรียวมะจากลูกตบทีเผลอของเบียวโดอิน (ผู้เล่นอันดับ1)
นักกีฬา > เทะสึกะ คุนิมิสึ (กัปตันชมรมเทนนิสชาย รร.เซซุน)

เทะสึกะ คุนิมิสึ กัปตันทีมเทนนิสเซชุนควบตำแหน่งประธานนักเรียนโรงเรียน สวมแว่น นิสัยสุขุมเยือกเย็น ถูกสมาชิกทีมบางคนว่าเป็นพวกจริงจังเกินเหตุ เป็นผู้เล่นที่มีฝีมือในระดับประเทศที่มีชื่อเสียงโด่งดังในวงการเทนนิสม.ปลาย และเป็นที่จับตามองของกัปตันทีมที่แข็งแกร่งจากโรงเรียนอื่นๆ มีพรสวรรค์ในการเล่นเทนนิสระดับสุดยอด และตั้งใจจะไปฝึกฝนเป็นโปรที่เยอรมันเพื่อสานต่อความฝันของตนหลังจากพาเซชุนชนะเลิศการแข่งระดับประเทศแล้ว (ในมังงะ The New Prince Of Tennis เทะสึกะได้ออกจากค่ายฝึกฝนและเดินทางไปเยอรมันแล้ว)
เมื่อสมัยยังอยู่ปี1 เขาใช้มือขวาที่ไม่ถนัดในการแข่งแม้กับรุ่นพี่ เมื่อความแตกจึงถูกรุ่นพี่โมโหและฟาดไม้เทนนิสเข้าที่ข้อศอกอย่างรุนแรงจนถึงตอนนี้ก็ยังมีอาการบาดเจ็บนั้นอยู่ ถ้ากำเริบขึ้นมาในการเล่นระยะยาวจะสร้างความเจ็บปวดให้อย่างมหาศาล ซึ่งเทะสึกะแสดงจุดอ่อนเพียงหนึ่งเดียวเป็นครั้งแรกในการแข่งกับอาโตเบะ เคย์โงะซึ่งจงใจยืดเวลาแข่งให้อาการบาดเจ็บของเขาเพิ่มขึ้นจนในที่สุดถึงกับตีโต้ลูกไม่ได้ ต้องพักการแข่งขันชั่วคราว
เขาเคยไปรักษาอาการบาดเจ็บอยู่หลายครั้งทั้งในญี่ปุ่นและสถาบันกายภาพบำบัดที่เยอรมัน ด้วยสภาพที่ดีขึ้นเรื่อยๆ ดังนั้นแม้จะถูกเรียกตัวกลับมาเป็นโค้ชในค่ายคัดเลือกนักกีฬาก็ยังสามารถเอาชนะสมาชิกทีมต่างโรงเรียนอย่างยามาบุกิและชิเท็นโฮจิได้จึงเป็นที่ยอมรับของโรงเรียนอื่น จากนั้นเขาจึงกลับไปรักษาตัวต่ออีกครั้งและกลับมาในสภาพสมบูรณ์ที่สุดก่อนการแข่งทั่วประเทศ
ในการแข่งกับทีมจากอเมริกา เขาห้ามคิริฮาระ อาคายะซึ่งมีอุบัติเหตุบาดเจ็บที่ไหล่แข่งต่อและเปลี่ยนให้เอจิเซ็น เรียวมะมาเล่นแทน ด้วยความที่เขาเข้าใจถึงความเจ็บปวดที่ได้แต่นั่งมองคนอื่นๆแข่งโดยที่ตนทำอะไรไม่ได้เป็นอย่างดี
มีประโยคติดปากว่า "วิ่งรอบสนาม...รอบเดี๋ยวนี้" และ "ตั้งใจให้ดี อย่าประมาทเด็ดขาด!"
เทะสึกะมีคู่แข่งตลอดกาลคือ อาโตเบะ เคย์โกะ และ ซานาดะ เก็นอิจิโร่ ซึ่งทั้งสองคนนี้ก็ไม่ถูกกันเช่นกัน ทั้งคู่ถึงกับเคยท้าสู้นอกรอบเพื่อตัดสินว่าใครจะเป็นผู้ที่มีสิทธิ์ไปแข่งกับเทะสึกะเลยทีเดียว
บางครั้งมักจะพูดกับเรียวมะว่า "เอจิเซ็น นายจงเป็นเสาหลักของเซชุนซะ" และมีปฏิสัมพันธ์กับเอจิเซ็น เรียวมะในด้านความเป็นกัปตัน คู่แข่งและผู้ผลักดันฝีมือ จนกระทั่งเขาได้ตัดสินกับเรียวมะในที่สุด
ครอบครัว :
ปู่ คุนิคาสึ อายุ 72 ปี อาจารย์สอนยูโดที่โรงเรียนตำรวจ และเป็นคู่แข่งตลอดกาลกับปู่ของซานาดะ เก็นอิจิโร่ในการแข่งหมากรุกญี่ปุ่น
พ่อ คุนิฮารุ อายุ 48 ปี นักธุรกิจ
แม่ อายานะ อายุ 45 ปี แม่บ้าน
นักกีฬา > โออิชิ ชูอิจิโร่ (รองกัปตันชมรมเทนนิสชาย ร.ร.เซซุน)

โออิชิ ชูอิจิโร่ (ญี่ปุ่น: 大石秀一郎; โรมาจิ: Oishi Syuichirou) มัธยมต้น ปี 3 ห้อง 2
เพื่อนสนิทกับเทะสึกะตั้งแต่ยังเด็ก มีเป้าหมายจะพาทีมไปยังระดับประเทศร่วมกัน เป็นรองกัปตันทีมที่ห่วงใยทีมมาก ถนัดการย่างเนื้อขั้นเทพ เมื่อถึงคราวจำเป็นสามารถเป็นผูนำทีมได้ดีเยี่ยม แต่มักจะเกร็ง เงอะงะจนเป็นที่ขบขันของคนทั่วไป
นักกีฬา > ฟูจิ ชูสึเกะ

ฟูจิ ชูสึเกะ (ญี่ปุ่น: 不二周助; โรมาจิ: Fuji Syusuke) มัธยมต้น ปี3ห้อง6
แม่ โยชิโกะ อายุ 49 ปี 
พี่สาว ยูมิโกะ อายุ 24 ปี เป็นนักทำนายดวง
น้องชาย ยูตะ อยู่โรงเรียนเซนต์รูดอล์ฟ ปี 2
พี่ชายแสนเพอร์เฟ็คต์ที่หาที่ไหนไม่ได้อีกแล้วในวงการเทนนิส เป็นที่นับถือของพวกรุ่นน้องและคนอื่นๆทั้งในโรงเรียนและต่างโรงเรียนก็ยอมรับในความเก่งกาจ สมญานักเล่นอัจฉริยะที่สามารถโค่นเทะสึกะอย่างราบคาบได้ตอนม.ต้น (ในตอนนั้นเทะสึกะเพิ่งบาดเจ็บที่แขนมาเพียงไม่กี่ชั่วโมงแต่ฟูจิไม่รู้เรื่องนี้จนกระทั่งแข่งจบ) ห่วงใยน้องชายอย่างยูตะเสมอ และเป็น1ใน2คนที่ประมือกับเอจิเซ็น เรียวมะแล้วมองเห็นสายเลือดซามูไรในตัวของเรียวมะ มีความสามารถพิเศษคือการดื่มน้ำผักสุดสะพรึงของอินูอิได้โดยที่ไม่เป็นลมล้มพับหรือออกอาการทรมาน อย่างไรก็ตาม พักหลังๆที่อินูอิเริ่มผสมสูตรปรับปรุงใหม่มาเรื่อยๆเขาก็เริ่มล้มตามคนอื่นบ้างแล้ว
ฟูจิเป็นคนเรียบง่าย อ่อนโยนและดูใจดีกับทุกคน แต่เมื่อเล่นเทนนิสเขากลับไม่เคยเอาจริงเลยสักครั้ง จุดนี้เหมือนกับเทะสึกะตรงที่ก่อนที่ทั้งสองคนจะเอาจริงก็สามารถคว่ำคู่ต่อสู้ลงได้เสียก่อน เขาสะดุดตาในตัวเทะสึกะมาตั้งแต่ม.1 และมองทะลุถึงความลับที่เทะสึกะปิดบังว่าตัวเองถนัดซ้าย เช่นเดียวกับเทะสึกะที่รู้ว่าฟูจิยังไม่เคยแสดงฝีมือของตัวเองเลยและต้องการรู้ว่าตัวจริงของอีกฝ่ายอยู่ที่ไหน ตอนมัธยมต้น ฟูจิโกรธมากเมื่อพบว่าเทะสึกะฝืนแข่งกับตนทั้งที่แขนบาดเจ็บและรอให้เทะสึกะไปรักษาตัวให้หายและมาแข่งกับตนอีกครั้ง แต่มาจนถึงม.3 ทั้งสองก็ไม่เคยได้ประมือกันอีกเลย
แม้ในใจลึกๆแล้ว ฟูจิไม่ต้องการจะวัดฝีมือกับเทะสึกะ ไม่อยากรู้ความจริงว่าใครเก่งกว่าใคร เขาหาคำตอบไม่ได้ว่าทำไมตัวเองถึงคิดเช่นนี้ ตรงข้ามกับเทะสึกะที่รู้เช่นกันว่าฟูจิหลีกเลี่ยงที่จะแข่งกับตน แต่เขาก็ยังอยากสู้กับฟูจิดูสักครั้ง ริวซากิ ซูมิเระยังกล่าวว่า ทั้งสองคนเป็นนักเทนนิสอัจฉริยะที่ต่างกันทั้งสไตล์การเล่นและนิสัย การที่ทั้งสองคนมาอยู่โรงเรียนเดียวกัน ชั้นปีเดียวกัน จะนับว่าเป็นปาฏิหาริย์ก็ว่าได้
กระทั่งศึกจัดอันดับ การแข่งชิงตำแหน่งเดี่ยวมือ1ของการแข่งทั่วประเทศ เทะสึกะและฟูจิได้มาเจอกันอีกครั้ง ต่างแสดงฝีมือออกมาเต็มที่เพื่อเอาชนะอีกฝ่ายเป็นครั้งแรก ในระหว่างแข่งนั้นฟูจิจึงได้รู้คำตอบของสิ่งที่ค้างคามานานว่าทำไมเขาถึงต้องการหลีกเลี่ยงที่จะแข่งกับเทะสึกะ เพราะเขากลัวว่าหากได้สู้กันแล้วตัวเขาจะเปลี่ยนไป และอีกหนึ่งคำตอบของคำถามที่เทะสึกะเคยถามว่าตัวจริงของฟูจิอยู่ที่ไหน ฟูจิจึงตอบว่า "ตัวจริงของฉันอยู่ที่นี่ อยู่บนคอร์ด และกำลังสู้กับนายอยู่นี่ไงล่ะ"
นักกีฬา > คิคุมารุ เอจิ

คิคุมารุ เอจิ (ญี่ปุ่น: 菊丸英二; โรมาจิ: Kikumaru Eiji) มัธยมต้น ปี 3 ห้อง6
นักกีฬา > อินุอิ ซาดาฮารุ

อินุอิ ซาดาฮารุ (ญี่ปุ่น: 乾 貞治; โรมาจิ: Inui Sadaharu) มัธยมต้น ปี 3 ห้อง 11
นักกีฬา > คาวามูระ ทาคาชิ

คาวามูระ ทาคาชิ (ญี่ปุ่น: 河村 隆; โรมาจิ: Kawamura Takashi) มัธยมต้น ปี 3 ห้อง 4
นักกีฬา > โมโมชิโระ ทาเคชิ (รองกัปตันชมรมเทนนิสชาย ร.ร.เซซุน รุ่นต่อไป)

โมโมชิโระ ทาเคชิ (ญี่ปุ่น: 桃城 武; โรมาจิ: Momoshiro Takeshi) มัธยมต้น ปี 2 ห้อง 8
นักกีฬา > ไคโด คาโอรุ (กัปตันชมรมเทนนิสชาย ร.ร.เซซุน รุ่นต่อไป)

ไคโด คาโอรุ (ญี่ปุ่น: 海堂 薫; โรมาจิ: Kaidou Kaoru) มัธยมต้น ปี 2 ห้อง 7
โรงเรียนฟุโดมิเนะ

โรงเรียนมัธยมต้นฟุโดมิเนะ (ญี่ปุ่น: 不動峰中; โรมาจิ: Fudōmine Chūgakkō) เป็นชื่อโรงเรียนจากโตเกียว ที่ปรากฏในการ์ตูนญี่ปุ่นเรื่อง ปริ๊นซ์ ออฟ เทนนิส โดยฟุโดมิเนะเป็นโรงเรียนรัฐโรงเรียนเดียวที่ปรากฏในเรื่อง นอกจากนั้นเป็นโรงเรียนเอกชนทั้งหมด
นักกีฬา

นามสกุลนำหน้าชื่อ ตามการสะกดแบบญี่ปุ่น
นักกีฬา > ทาจิบานะ คิปเป

ทาจิบานะ คิปเป กัปตันทีมเทนนิสโรงเรียนฟุโดมิเนะ และเป็นโค้ชของทีม คิปเปเกิดที่คิวชูและโตที่นั้นโดยมีน้องสาวหนึ่งคนคือ ทาจิบานะ แอน คิปเปได้เข้าเรียนที่โรงเรียนชิชิกะกุ และได้เจอกับ จิโทเสะ เซ็นริ ที่นั่น ภายหลังจากที่ครอบครัวของคิปเปย้ายมาที่โตเกียว คิปเปและแอนได้ย้ายมาเข้าเรียนที่ฟุโดมิเนะ
ภายหลังจากที่เข้าเรียนที่ฟุโดมิเนะ คิปเปและรุ่นน้องที่ชมรมได้ก่อตั้งชมรมเทนนิสขึ้นมาใหม่ภายหลังจากที่ ชมรมเทนนิสเดิมของโรงเรียนไม่อนุญาตให้นักเรียนปีหนึ่งเข้าร่วมแข่งขันในทีม แม้ว่าฝีมือของนักเรียนปีหนึ่งจะดีกว่า และนักเรียนปีหนึ่งมักจะโดนกลั่นแกล้งอยู่บ่อยๆ ซึ่งส่งผลให้รุ่นพีไม่พอใจและเกิดการทะเลาะวิวาทขึ้น ภายหลังจากที่ฝ่ายคิปเปโดนรุมและไม่ตอบโต้นั้น โค้ชกลับสั่งว่าคิปเปและรุ่นน้องคนอื่นเป็นฝ่ายผิด ซึ่งทำให้คิปเปไม่พอใจและมีเรื่องกับโค้ช ส่งผลให้ทีมฟุโดมิเนะในปีนั้นถูกตัดสิทธิเข้าแข่งขันในระดับเขต ภายหลังจากเหตุการณ์หนึ่งปี คิปเปและคนอื่นได้ร่วมก่อตั้งชมรมสำเร็จและได้ร่วมเข้าแข่งระดับเขตเป็นครั้งแรก และผ่านเข้ารอบไปจนถึงการแข่งขันระดับประเทศ
ครอบครัวของคิปเปอาศัยอยู่กับ พ่อซึ่งเป็นพนักงานบริษัทเสื้อผ้า แม่ ย่า ย่าทวด และน้องสาวซึ่งอยู่โรงเรียนเดียวกัน โดยที่บ้านเลี้ยงสุนัขชื่อ โงคุโทระ สุนัขพันธ์บอสตันเทอร์เรีย
ชิชิโดะ เรียว (เฮียวเท - นัดแข่งขันตัวแทนโตเกียว) - คิปเปชนะไปในเวลาน้อยกว่า 15 นาที และเป็นจุดเริ่มต้นที่ทำให้คนเริ่มสนใจในตัวคิปเป
คิริฮาระ อาคายะ (สาธิตริคไค - นัดแข่งขันตัวแทนคันโต) - คิปเปแพ้ไป
จิโทเสะ เซ็นริ (ชิเทนโฮจิ - นัดแข่งระดับประเทศ)
อาบาเระจิชิ
โมจูอาอุระ
ซูเปอร์ไรซิง
อาบาเระดามะ
Silent Drop
Dash Volley
นักกีฬา > คามิโอะ อากิระ

คามิโอะ อากิระ นักกีฬาโรงเรียนฟุโดมิเนะ
ครอบครัวของอากิระอยู่กับ พ่อ(พนักงานบริษัทนำเที่ยว) แม่ และพี่สาว
ไคโด คาโอรุ (เซกัก - นัดแข่งตัวแทนระดับเขต) - อากิระแพ้ต่อคาโอรุ
เซนโงคุ คิโยสุมิ (ยามาบุกิ- นัดแข่งขันตัวแทนคันโต) - อากิระชนะไป 7-6
Rhytm
Sonic Blitz
Nito Accel
Speed Ace
Quick Serve
โมจู อาอุระ
นักกีฬา > อิบุ ชินจิ

อิบุ ชินจิ (ญี่ปุ่น: 伊武 深司; โรมาจิ: Ibu Shinji) มัธยมต้น ปี 2
นักกีฬา > อิชิดะ เท็ตสึ

อิชิดะ เท็ตสึ [Ishida Tetsu] มัธยมต้น ปี 2
นักกีฬา > ซากุระอิ มาซายะ

ซากุระอิ มาซายะ [Sakurai Masaya] มัธยมต้น ปี 2
นักกีฬา > อุจิมูระ เคียวสุเกะ

อุจิมูระ เคียวสุเกะ [Uchimura Kyousuke] มัธยมต้น ปี 2
นักกีฬา > โมริ ทัตสึโนริ

โมริ ทัตสึโนริ [Mori Tatsunori] มัธยมต้น ปี 2
นักกีฬา > ทาจิบานะ แอน

ทาจิบานะ แอน [Tachibana Ann] มัธยมต้น ปี 2
ชมพู่น้ำดอกไม้

| ชมพู่น้ำดอกไม้ |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Myrtales
วงศ์:: Myrtaceae
สกุล:: Syzygium
สปีชีส์:: S.  jambos
ชื่อทวินาม
Syzygium jambos L. Alston

ชมพู่น้ำดอกไม้ (อังกฤษ: Syzygium jambos) หรือชื่ออื่น ๆ เช่น ชมพู่ โรสแอปเปิล แอปเปิลมลายู พลัมมาลาบาร์ จามบู ชามพัคกา โพมาโรสา เป็นต้นไม้ยืนต้นชนิดหนึ่งมีต้นกำเนิดในแถบเอเชียตะวันออกเฉียงใต้ แต่พัฒนาสายพันธุ์มาจากอินเดีย ผลมีรสหวานหอมมีน้ำเยอะลักษณะคล้ายลูกแพร์ มีสายพันธุ์หลัก ๆ 2 คือ สายพันธุ์ที่มาจากประเทศไทยผลจะมีสีเขียวอ่อน เวลาสุกผลจะมีสีขาวอมเหลืองอ่อน ส่วนสายพันธุ์ที่มาจากประเทศมาเลเซีย ผลจะมีสีแดง
ชมพู่น้ำดอกไม้น้ำดอกไม้มีชื่อพื้นเมืองอื่น ๆ อีก คือ ผ่าวเต๋ (คนภูเก็ตเรียก) ฝรั่งน้ำ (ใต้) มะซามุด (น่าน) มะน้ำหอม (เหนือ) มะห้าคอกลอก (แม่ฮ่องสอน) และ ยามู่ปะนาว่า (มลายู ยะลา)
ลักษณะทางพฤกษศาสตร์

ชมพู่น้ำดอกไม้เป็นไม้ยืนต้น สูงได้ถึง 10 เมตร ใบเดี่ยว เรียงตรงข้ามรูปขอบขนานแกมใบหอก กว้าง 3 - 4 ซม. 12 - 17 ซม. ช่อดอกเป็นช่อกระจะ ออกที่ปลายกิ่ง ดอกย่อย 3 - 8 ดอก กลีบดอกสีขาวหรือเหลืองอ่อน ฐานรองดอกรูปกรวย เกสรตัวผู้จำนวนมาก ผลเป็นผลสด กินได้ รูปเกือบกลม เส้นผ่าศูนย์ กลาง 5 - 6 ซม.
ลิงกังใต้

| ลิงกังใต้ |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
สกุล:: Macaca
สปีชีส์:: M.  nemestrina
ชื่อทวินาม
Macaca nemestrina (Linnaeus, 1766)


แผนที่แสดงการกระจายพันธุ์
ชื่อพ้อง
 Macaca broca Miller, 1906  Macaca carpolegus (Raffles, 1821)  Macaca fusca (Shaw, 1800)  Macaca libidinosus I. Geoffroy, 1826  Macaca longicruris (Link, 1795)  Macaca maimon (de Blainville, 1839)  Macaca nucifera Sody, 1936  Macaca platypygos (Schreber, 1774)
ลิงกังใต้ หรือ ลิงกะบุด (อังกฤษ: Southern pig-tailed macaque; ชื่อวิทยาศาสตร์: Macaca nemestrina) เป็นลิงชนิดหนึ่ง จัดอยู่ในวงศ์ลิงโลกเก่า (Cercopithecidae)
มีรูปร่างเตี้ย ขนสั้นสีเทาหรือสีน้ำตาล หน้าค่อนข้างยาว ขนบนหัวสั้นมีสีเทาหรือสีน้ำตาล และขึ้นวนเป็นก้นหอย ขนตรงส่วนใต้ท้องมีสีจางจนเกือบขาว ขนบริเวณหลังเป็นสีน้ำตาลไหม้หรือดำ หางค่อนข้างสั้น ตัวเมียมีขนาดเล็กกว่า และมีขนปรกหน้าผากน้อยกว่าลิงตัวผู้
อาศัยอยู่ตามป่าดิบบริเวณเชิงเขา ชอบเปลี่ยนที่อยู่ไปเรื่อย ไม่ค่อยอยู่เป็นที่ บางตัวออกหากินตัวเดียว ไม่รวมฝูง ชอบลงมาอยู่ตามพื้นดินมากกว่าอยู่บนต้นไม้ แต่เวลานอนขึ้นไปนอนบนต้นไม้ ชอบส่งเสียงร้องและมักร้องรับกันทั้งฝูง เริ่มผสมพันธุ์ได้เมื่อมีอายุ 3-4 ปี ผสมพันธุ์ได้ทุกฤดู ระยะตั้งท้องประมาณ 5-7 เดือน ออกลูกครั้งละ 1 ตัว และมีอายุยืนราว 25 ปี ตัวผู้หรือแต่ละตัวอาจผสมพันธุ์กับตัวอื่นได้หลายตัว และไม่อยู่เป็นคู่แน่นอน
จัดเป็นลิงที่มีสมาชิกในฝูงน้อยกว่าลิงชนิดอื่น ๆ คือ มีไม่เกิน 40-45 ตัว
กินอาหารจำพวกผลไม้, เมล็ดพืช และแมลงขนาดเล็ก เวลากินอาหารมักชอบเก็บไว้ข้างแก้มแล้วค่อย ๆ เอามือดันอาหารที่เก็บไว้ออกมากินทีละน้อย
เดิมลิงกังใต้เคยถูกจัดให้เป็นชนิดย่อยของลิงกังเหนือ (M. leonina) แต่ปัจจุบันได้ถูกแยกให้เป็นชนิดต่างหาก
พบกระจายพันธุ์ตั้งแต่คอคอดกระในประเทศไทยลงไปจนถึงแหลมมลายู, เกาะสุมาตรา, เกาะบอร์เนียว, เกาะบังกา
ในประเทศไทย ลิงกังใต้  เป็นลิงที่คนไทยรู้จักและคุ้นเคยกันเป็นอย่างดี เพราะมักจะถูกจับมาเลี้ยงและฝึกให้แสดงต่าง ๆ ตามคำสั่ง เช่น ละครลิง หรือปีนต้นมะพร้าวเก็บลูกมะพร้าว ที่เกาะสมุย จังหวัดสุราษฎร์ธานี จนกลายเป็นสถานที่ท่องเที่ยวที่เป็นรู้จักกันอย่างดีทั้งชาวไทยและชาวต่างชาติ เป็นต้น
สำหรับการฝึกให้เก็บมะพร้าว จะใช้ลิงตัวผู้เนื่องจากมีตัวใหญ่ เรี่ยวแรงมากกว่าลิงตัวเมีย ลิงที่จะใช้ฝึกเป็นอย่างดีอยู่ในช่วงอายุไม่เกิน 3-5 เดือน และต้องเป็นลิงนิสัยดี เชื่อฟังต่อผู้เลี้ยง มีขนเป็นมัน สุขภาพแข็งแรง ฟันไม่มีความผิดปกติ เพราะจะมีผลต่อการกัดขั้วมะพร้าว ซึ่งลิงบางตัวใช้เวลาฝึกเพียง 3 เดือนก็ใช้เก็บมะพร้าวได้แล้ว โดยการฝึกจะเป็นแบบค่อยเป็นค่อยไปทีละขั้นตอน
ในเดือนกุมภาพันธ์ พ.ศ. 2552 มีชาวบ้านที่อำเภอรามัน จังหวัดยะลา ได้พบลิงกังใต้เผือกตัวหนึ่ง ในป่าสวนยางแถบเทือกเขาบูโด โดยพฤติกรรมของลิงตัวนี้แปลกกว่าลิงกังใต้ป่าโดยทั่วไป กล่าวคือ ไม่ดุร้ายก้าวร้าวต่อมนุษย์ และไม่มีอาการตื่นกลัวด้วย ซึ่งผู้ที่พบได้นำขึ้นทูลเกล้าฯถวายแด่ พระบาทสมเด็จพระมหาภูมิพลอดุลยเดชมหาราช บรมนาถบพิตร
สถานะในกฎหมายปัจจุบัน เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

ข้อมูลที่เกี่ยวข้องกับ Macaca nemestrina ที่วิกิสปีชีส์
หวัง (นามสกุล)

| หวัง |
| --- | --- |

การออกเสียง: Wong (กวางตุ้ง)
ภาษา: จีน, เกาหลี, ญี่ปุ่น, เวียดนาม
ที่มา
ภาษา: ภาษาจีนเก่า
ความหมาย: "กษัตริย์"
ชื่ออื่น ๆ
แบบต่าง ๆ: Bong, Vuong
| วาง |
| --- | --- |

การออกเสียง: Wāng ([wáŋ]) (จีนกลาง) Wong (กวางตุ้ง) Waan (เซี่ยงไฮ้) Ong, Ang (ฮกเกี้ยน) Waung (อเมริกาเหนือ) Wang (เกาหลี) Uông (เวียดนาม)
ภาษา: จีน, เกาหลี, เวียดนาม
ที่มา
ภาษา: จีน
ความหมาย: "กว้างใหญ่"
ชื่ออื่น ๆ
แบบต่าง ๆ: Ang, Vang, Waung, Wong
หวัง เป็นชื่อสกุลจีนที่พบได้ทั่วไป ซึ่งเขียนในอักษรจีนเป็น 王 (Wáng) และ 汪 (Wāng) ปัจจุบันเป็นชื่อสกุลที่พบได้มากที่สุดในจีนแผ่นดินใหญ่และทั่วโลก โดยมีผู้ใช้ชื่อสกุลนี้ถึงมากกว่า 107 ล้านคนทั่วโลก
ต้นกำเนิด

หวัง 王 ในภาษาจีนแปลว่า "กษัตริย์" William Baxter และ Laurent Sagart สร้างศัพท์ "หวัง" ใหม่ในรูปภาษาจีนเก่าเป็น *‍ɢʷaŋ และในภาษาจีนสมัยกลางเป็น hjwang
บุคคลที่มีชื่อเสียง

หวัง อีปั๋ว (Wang Yibo)
แจ็กสัน หวัง (Jackson Wang)
ช็อน จี-ฮย็อน (Jun Ji-hyun) มีชื่อแรกเกิดคือ วัง จี-ฮย็อน (Wang Ji-hyun)
หวังอี้ snh48 (wang yi)
ตัวละครในบันเทิงคดี

หวัง เหม่ยหลิง (Wang Meiling) - ตัวละครจากเรื่องล่าขุมทรัพย์สุดขอบฟ้า
เถ้าแก่หวัง (Boss Wang) - พ่อของหวัง เหม่ยหลิง ตัวละครจากเรื่องล่าขุมทรัพย์สุดขอบฟ้า
หวังหลิ่วเหม่ย (Wang Liu Mei) - ตัวละครจากเรื่องกันดั้มดับเบิลโอ
หวังจื่อเซิน (Wang Shizhen) - ตัวละครจากเรื่องฮิคารุเซียนโกะ
หวัง ไอ ลิง (Wang Ai Ling) - ตัวละครจากเรื่อง Stitch & Ai
อ๋วงหู่ (Wang Hu) - ตัวละครจากเรื่องครัชเกียร์ เทอร์โบ
หวัง ต้า เซียง (Wang Da Xiang) - ตัวละครจากเรื่องเมทัลไฟท์ เบย์เบลด
ข้อมูล

Yuan (袁), Yida (義達) (2002). Chinese Surnames, Group Heredity and Spread of Population (中国姓氏·群体遗传和人口分布). Huadong Training College Publishing Group (華東師範大學出版社). ISBN 7-5617-2769-0.
Zhang (臧), Lihe (勵和) (1998). The Great Dictionary of Chinese Names (中國人名大辭典), updated by Xu Shitian (許師慎). The Commercial Press (商務印書館). ISBN 7-100-02555-9.
| ด ค กนามสกุลที่พบบ่อยที่สุด 100 นามสกุลในจีนแผ่นดินใหญ่ (พ> ศ. 2563) |
| --- | --- |
1–25: หวัง 王 หลี่ 李 จาง 张 หลิว 刘 เฉิน 陈 หยาง 杨 หฺวาง 黄 เจ้า 赵 อู๋ 吴 โจว 周 สฺวี 徐 ซุน 孙 หม่า 马 จู 朱 หู 胡 กัว 郭 เหอ 何 หลิน 林 หลัว 罗 เกา 高 เจิ้ง 郑 เหลียง 梁 เซี่ย 谢 ซ่ง 宋 ถาง 唐
26–50: สฺวี่ 许 หาน 韩 เติ้ง 邓 เฟิง 冯 เฉา 曹 เผิง 彭 เจิง 曾 เซียว 萧 เถียน 田 ต่ง 董 พาน 潘 ยฺเหวียน 袁 ไช่ 蔡 เจี่ยง 蒋 ยฺหวีั 余 ยฺหวี 于 ตู้ 杜 เย่ 叶 เฉิง 程 เว่ย์ 魏 ซู 苏 ลฺหวี่ 吕 ติง 丁 เหรอน 任 หลู 卢
51–75: เหยา 姚 เฉิ่น 沈 จง 钟 เจียง 姜 ชุย 崔 ถาน 谭 ลู่ 陆 ฟ่าน 范 วาง 汪 เลี่ยว 廖 ฉือ 石 จิน 金 เหวย์ 韦 เจี่ย 贾 เซี่ย 夏 ฟู่ 傅 ฟาง 方 โจว 邹 สฺยง 熊 ไป๋ 白 เมิ่ง 孟 ฉิน 秦 ชิว 邱 โหว 侯 เจียง 江
76–100: อิ่น 尹 เซฺว 薛 เหยียน 阎 ตฺว้าน 段 เหลย์ 雷 หลง 龙 หลี 黎 ฉื่อ 史 เถา 陶 เฮ่อ 贺 เหมา 毛 เห่า 郝 กู้ 顾 กงง 龚 เช่า 邵 ว่าน 万 ฉิน 覃 อู่ 武 เฉียน 钱 ไต้ 戴 เหยียน 严 มั่ว 莫 ข่ง 孔 เซี่ยว 向 ฉาง 常
ที่เกี่ยวข้อง: นามสกุล 100 ตระกูล รายชื่อนามสกุลจีนที่พบบ่อย
ยูฟ่าคอนเฟอเรนซ์ลีก ฤดูกาล 2024–25

| --- | --- |
สนามกีฬาวรอตสวัฟ ใน วรอตสวัฟ จะเป็นเจ้าภาพนัดชิงชนะเลิศ
รายละเอียดการแข่งขัน
วันที่: รอบคัดเลือก: 10 กรกฎาคม – 29 สิงหาคม 2567 รอบการแข่งขัน: 2 ตุลาคม 2567 – 28 พฤษภาคม 2568
ทีม: รอบการแข่งขัน: 24+12 ทั้งหมด: 110+54 (จาก 54 สมาคม)
สถิติการแข่งขัน
จำนวนนัดที่แข่งขัน: 132
จำนวนประตู: 382 (2.89 ประตูต่อนัด)
ผู้ชม: 1,525,888 (11,560 คนต่อนัด)
ผู้ทำประตูสูงสุด: อาฟิมิโก ปูลูลู (จากีเอลโลเนีย บิอัลลีสต็อก) 8 ประตู
← 2023–24 2025–26 →  ปรับปรุงสถิติทั้งหมด ณ วันที่ 6 มีนาคม พ.ศ. 2568
ยูฟ่าคอนเฟอเรนซ์ลีก ฤดูกาล 2024–25 เป็นฤดูกาลที่ 4 ของ ยูฟ่าคอนเฟอเรนซ์ลีก, เป็นการแข่งขันฟุตบอลสโมสรยุโรปถ้วยที่สาม จัดขึ้นโดยยูฟ่า.
นี่จะเป็นยูฟ่าคอนเฟอเรนซ์ลีกครั้งแรกที่เล่นภายใต้รูปแบบใหม่ที่เกี่ยวข้องกับ 36 ทีมรอบลีก. สิ่งนี้จะเพิ่มจํานวนแมตช์ทั้งหมดที่เล่นในการแข่งขันที่เหมาะสมจาก 141 เป็น 153. รูปแบบใหม่ยังไม่อนุญาตให้ทีมย้ายจากยูโรปาลีกหรือรอบแพ้คัดออกไปยังคอนเฟอเรนซ์ลีก รอบแพ้คัดออก, และด้วยเหตุนี้ผู้ชนะคอนเฟอเรนซ์ลีก (โอลิมเบียโกส ใน ฤดูกาล 2023–24) ไม่สามารถป้องกันตําแหน่งได้อีกต่อไปเนื่องจากผู้ชนะของคอนเฟอเรนซ์ลีกจะผ่านเข้ารอบยูโรปาลีก รอบลีกโดยอัตโนมัติ. ตั้งแต่ฤดูกาลนี้, การแข่งขันถูกเปลี่ยนชื่อจาก ยูฟ่ายูโรปาคอนเฟอเรนซ์ลีก เป็น ยูฟ่าคอนเฟอเรนซ์ลีก.
รอบชิงชนะเลิศ จะลงเล่นที่ สนามกีฬาวรอตสวัฟ ใน วรอตสวัฟ, ประเทศโปแลนด์. ผู้ชนะของทัวร์นาเมนต์จะเข้ารอบโดยอัตโนมัติสำหรับ ยูฟ่ายูโรปาลีก ฤดูกาล 2025–26 รอบลีก, 
เว้นแต่พวกเขาจะผ่านเข้ารอบสำหรับ ยูฟ่าแชมเปียนส์ลีก ฤดูกาล 2025–26 ผ่านผลงานในลีกของพวกเขา. ในกรณีเช่นนี้, รายการในการเข้าถึงจะถูกปรับให้สมดุลขึ้น.
การคัดเลือกสโมสร

164 สโมสรจากอย่างน้อย 54 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าคอนเฟอเรนซ์ลีก ฤดูกาล 2024–25. โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
สมาคมอันดับที่ 1–12 จะได้สโมสรเข้าร่วมการแข่งขัน 1 สโมสร
สมาคมอันดับที่ 13–33 และ 51–55 (ยกเว้น รัสเซีย) จะได้สโมสรเข้าร่วมการแข่งขัน 2 สโมสร
สมาคมอันดับที่ 34–50 จะได้สโมสรเข้าร่วมการแข่งขัน 3 สโมสร (ยกเว้น ลีชเทินชไตน์, มีแต่หนึ่งสโมสร)
14 ทีมที่ตกมาจาก ยูฟ่าแชมเปียนส์ลีก ฤดูกาล 2024–25 และ 41 ทีมที่ตกมาจาก ยูฟ่ายูโรปาลีก ฤดูกาล 2024–25 คือย้ายไปสู่คอนเฟอเรนซ์ลีก.
การคัดเลือกสโมสร > การจัดอันดับตามสมาคมฟุตบอล

สำหรับการแข่งขัน ยูฟ่ายูโรปาคอนเฟอเรนซ์ลีก ฤดูกาล 2024–25, จะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2566 (ค.ศ. 2023) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2018–19 ถึง 2022–23.
นอกจากการจัดสรรตามค่าสัมประสิทธิ์ของประเทศแล้ว, สมาคมของประเทศนั้นจะได้มีทีมเพิ่มเติมที่จะเข้าร่วมในคอนเฟอเรนซ์ลีก, ดังนี้:
(UCL) – ทีมเพิ่มเติมที่ถูกย้ายไปที่/จากยูฟ่าแชมเปียนส์ลีก
(UEL) – ทีมเพิ่มเติมที่ถูกย้ายจากยูฟ่ายูโรปาลีก